Anexa 5

**MODALITATEA DE EVALUARE A CANDIDATURILOR**

Fiecare dintre candidaturile depuse va trece prin etapele de evaluare descrise mai jos. Selecția se face la nivel național, iar condițiile vor fi îndeplinite de fiecare entitate constituită juridic, cu excepția condiției referitoare la **capacitatea administrativă** (*condiția specifică C*). Rezultatul evaluării parcurgerii fiecărei etape va fi comunicat individual, fiecărei organizații solicitante, prin intermediul persoanei de contact desemnate. Rezultatul final al procesului de evaluare va fi publicat pe pagina de internet a MDRAPFE și pagina www.fonduri-ue.ro, după soluționarea eventualelor contestații, cu mențiunea ”selectat ca partener” în dreptul organizației a cărei candidaturi a parcurs toate etapele și a obținut cel mai mare punctaj. Pentru organizațiile ale căror candidaturi au parcurs toate etapele, însă punctajul obținut este inferior celui obținut de organizația selectată ca partener, mențiunea va fi ”se califică drept partener”. Pentru organizațiile ale căror candidaturi nu au parcurs toate etapele, mențiunea va fi ”candidatură incompletă”.

Perioada estimată pentru evaluare este de 10 zile lucrătoare de la data expirării termenului de depunere a candidaturii.

**În interiorul termenului menționat nu se solicită și nu se primesc documente suplimentare, însă pot fi solicitate clarificări cu privire la conținutul unora dintre documentele depuse.**

Eventualele contestații se pot depune în termen de trei zile dupa comunicarea rezultatelor**, prin e-mail la adresa** [**contact.minister@fonduri-ue.ro**](mailto:contact.minister@fonduri-ue.ro)**, cu titlul *Către Serviciul Comunicare Instrumente Structurale*.** Termenul de soluționare a contestației este estimat la 72 de ore.

**Etapa 1 (eliminatorie): Verificarea condițiilor de conformitate privind candidatura**

În această etapă se verifică:

* dacă organizațiile interesate au depus în termenul solicitat în anunț toate documentele prevăzute;
* dacă organizațiile interesate sunt eligibile prin raportare la cerințele enunțate în *Anexa 2 Condiții de conformitate* și dacă au respectat cerințele cu privire la formatul documentației depuse.

|  |  |  |  |
| --- | --- | --- | --- |
| **Nr.crt.** | **Criterii de verificare** | **DA** | **NU** |
|  | Candidatura a fost depusă în termen. |  |  |
|  | Organizația a depus toate documentele, acestea respectă modelul standard și conțin toate informațiile solicitate: |  |  |
|  | 1. Formular de înscriere (în cazul asocierilor, acest formular va fi depus atât din partea asocierii, si din partea fiecărei organizații constituite juridic) |  |  |
|  | 1. Scrisoare de intenție (în cazul asocierilor, acest formular va fi depus atât din partea asocierii, si din partea fiecărei organizații constituite juridic) |  |  |
|  | 1. Extras actualizat din Registrul naţional al persoanelor juridice fără scop patrimonial/ Extras din [Indexul persoanelor juridice fără scop patrimonial](http://www.just.ro/registrul-national-ong/) |  |  |
|  | 1. Acord sau protocol de asociere (dacă este cazul) |  |  |
|  | 1. Declaraţie pe propria răspundere privind îndeplinirea obligaţiilor de plată la bugetul de stat/local la data de 31.08.2017 (candidatului acceptat i se va cere ulterior Certificat fiscal eliberat de de Administrația financiară teritorială la care este arondat sediul persoanei juridice privind îndeplinirea obligațiilor de plată la bugetul de stat) |  |  |
|  | 1. Declaraţie pe propria răspundere că nu se află în niciuna dintre situațiile menționate la punctul 2 în *Anexa 2 Condiții de conformitate* |  |  |
|  | 1. Declarație pe propria răspundere că va asigura cheltuielile neeligibile, conform Ghidului Solicitantului POAT, aferente activității desfășurate, precum și cele rezultate ca urmare a verificărilor de management ulterioare |  |  |
|  | 1. Angajament prin care îşi asumă că va asigura resursele financiare şi umane necesare în dezvoltarea cererii de finanțare, precum și în implementarea proiectului |  |  |
|  | 1. Declarație prin care organizația își exprimă în mod expres și explicit intenția de semnare a unui Acord de Parteneriat conform modelului atașat în *Anexa 4* |  |  |
|  | 1. Documente doveditoare care să ateste ca organizația deține spațiu cu caracteristile enumerate în Anexa 2 Condiții de conformitate |  |  |
|  | 1. Angajament că va pune la dispoziție pentru funcționarea punctelor de informare spațiu de funcționare și sala de conferințe care să respecte caracteristile enumerate în *Anexa 2 Condiții de conformitate* |  |  |
|  | 1. Documente justificative care atestă experienţa organizației/ organizațiilor care vor fi implicate în implementarea proiectului (menționate în formularul de înscriere) |  |  |
| 3. | Semnăturile prin care se angajează organizația sunt ale persoanei în drept (reprezentantul legal sau, după caz, persoana împuternicită) – atestat prin declarație pe propria răspundere a reprezentantului legal sau prin împuternicire |  |  |
| 4. | Declaraţiile pe propria răspundere cuprind toate elementele caracteristice (elemente de identificare a organizației, obiectul asumării răspunderii, dată, semnătură, etc.) și sunt semnate de către persoana în drept |  |  |

**Precizări:**

În cazul în care candidatura nu a fost depusă în termen (la **punctul 1** din tabel s-a bifat NU), aceasta este respinsă fără a se mai analiza celelalte criterii.

**La criteriul 2** - ”Organizația a depus toate documentele, acestea respectă modelul standard și conțin toate informațiile solicitate, respectiv” - se va bifa ”DA” doar în condițiile în care toate subpunctele aferente coloanei ”DA” au fost bifate ca îndeplinite.

**La criteriul 2, pct j**, prin ”documente doveditoare” se înțelege contract pentru sediu, eventualele acte adiționale, însoțite de schițele și planurile clădirii unde să fie evidențiat spațiul care va fi pus la dispoziție pentru punctul de informare respectiv, conform contractului prezentat, și din care să rezulte că acest spațiu îndeplinește caracteristicile menționate în *Anexa 2 Condiții de conformitate* (inclusiv accesibilitatea pentru persoane cu handicap locomotor). În cazul în care spațiul nu este accesibilizat, între documentele justificative va fi inclus un angajament că organizatia va accesibiliza mediul fizic pentru asigurarea serviciilor de informare şi documentare adaptate persoanelor cu dizabilităţi, înainte de semnarea Acordului de parteneriat pentru depunerea proiectului, dar nu mai tarziu de 15 zile lucrătoare de data comunicării rezultatului final al procedurii de selecție.

Contractul pentru sediu poate fi substituit de un Acord de principiu încheiat între organizația candidată și proprietarul spațiului propus, care să ateste că, în cazul în care candidatul respectiv va fi declarat câștigător, acordul va fi formalizat printr-un contract. Contractul de formalizare a Acordului de principiu va fi pus la dispoziția MDRAPFE înainte de semnarea Acordului de parteneriat pentru depunerea proiectului, dar nu mai tarziu de 15 zile lucrătoare de data comunicării rezultatului final al procedurii de selecție.

sau că el va fi accesibilizat înainte de semnarea Acordului de parteneriat pentru depunerea proiectului, dar nu mai tarziu de 15 zile lucrătoare de data comunicării rezultatului final al procedurii de selecție (caz în care va fi depus un angajament .

La **criteriul 2, pct l.**, documentele justificative respective vor avea numere de identificare, vor menționa tipul activităților din cadrul colaborării, durata și perioada și vor fi asumate atât de candidat cât și de partenerul său. De exemplu, contractele, acordurile, recomandările care nu au semnătura partenerului, care nu menționează perioada colaborării sau care nu au numere de inregistrare, nu vor fi luate în considerare la evaluare.

Vor trece la Etapa 2 acele candidaturi care au obținut ”DA” la toate criteriile.

**Etapa 2: Evaluarea îndeplinirii condițiilor specifice**

În această etapă se evaluează modul în care organizațiile solicitante răspund unor cerințe specifice în legătură cu capacitatea implementării în cele mai bune condiții a Acordului de parteneriat. Evaluarea criteriilor și notarea vor avea loc exclusiv pe baza documentelor justificative depuse.

|  |  |  |  |  |  |
| --- | --- | --- | --- | --- | --- |
|  | **Criterii** | **Evaluare** | | | |
| **Nivel foarte bun**  **(3 puncte)** | **Nivel bun**  **(2 puncte)** | **Nivel satisfăcător**  **(1 punct)** | **Cerință minimă** |
| A. | Colaborare cu administrația publică și cu mediul privat | ≥ 10 ani (minim 120 luni) | 5-9 ani  (minim 60 luni) | 4 ani (minim 48 luni) | 3 ani (minim 36 luni) |
| B. | Derulează activități de diseminare de informații referitor la oportunități de finanțare | ≥ 7 ani  (minim 84 luni) | 6 ani  (minim 72 luni) | 5 ani (minim 60 luni) | 4 ani  (minim 48 luni) |
| C. | Capacitatea administrativă necesară implicării în activități de natura celor pentru care se organizează selecția | ≥ 121 angajați | 101-120 angajați | 81 – 100 angajați | 80 angajati |

**Etapa 3: Stabilirea rezultatelor, selectarea partenerului și contractarea**

În această etapă se însumează punctajele acordate fiecărei candidaturi și se întocmește o ierarhie, organizația a cărei candidaturi a parcurs toate etapele și a obținut cel mai mare punctaj fiind cea selectată ca partener.

Punctarea pentru criteriile specifice A și B se face pentru fiecare organizație constituită juridic. În cazul asocierilor, punctajul final pentru criteriile A – B va fi obținut prin media aritmetică a punctajelor asociaților. La egalitate de puncte, departajarea se face pe baza punctajului obținut la criteriul B, iar în cazul în care acest punctaj este din nou egal, departajarea se face pe baza numărului efectiv de luni de experiență.

Organizației/ asocierii selectate ca partener îi va fi solicitată reconfirmarea intenției de colaborare și va fi invitată la discuții pentru stabilirea de comun acord a activitățillor premergătoare depunerii cererii de finanțare, urmând să participe, împreună cu reprezentanții MDRAPFE, la finalizarea documentului.

În situația în care organizația selectată nu reconfirmă intenția de colaborare și/sau nu este disponibilă pentru colaborare în vederea finalizării cererii de finanțare în termenul solicitat și /sau nu își respectă angajamentele în termenul stabilit, MDRAPFE își rezervă dreptul de a contacta și a încheia Acordul de parteneriat cu organizația a cărei candidaturi a parcurs toate etapele și a obținut următorul punctaj în ierarhie.

Selecția ca partener nu crează nicio obligație pentru MDRAPFE, în situația în care cererea de finanțare depusă nu a fost selectată pentru finanțare sau nu a fost semnată decizia de finanțare. Toate activitățile desfășurate în timpul redactării cererii de finanțare nu fac obiectul niciunei pretenții de natură financiară sau de orice altă natură, pentru niciuna din părți.